रोज़मर्रा के जीवन से गीत का मुखड़ा बना लेने का हुनर भगवान ने उन्हें खूब बख्शा था। कहते हैं कि एक बार शंकर जयकिशन के साथ विदेश में उन्होंने एक महिला को बेहद चमकीली सी ड्रेस में देखा और उनके मुख से बेसाख़्ता ये जुमला निकला कि बदन पे सितारे लपेटे हुए ओ जाने तमन्ना किधर जा रही हो.. और फिर तो वो गीत बना और इतना लोकप्रिय भी हुआ। ऐसे ही उनके बेटे के जन्म पर खुशी खुशी वो कह पड़े कि तेरी प्यारी प्यारी सूरत को किसी की नज़र ना लगे चश्मेबद्दूर..। बाद में ये पंक्तियाँ भी एक मशहूर गीत का मुखड़ा बनीं।